title: Decizia (UE) 2021/490 a Băncii Centrale Europene din 12 martie 2021 privind valoarea totală a taxelor anuale de supraveghere pentru 2020 (BCE/2021/8)

text:
                  23.3.2021

                  RO

                  Jurnalul Oficial al Uniunii Europene

                  L 101/107

         DECIZIA (UE) 2021/490 A BĂNCII CENTRALE EUROPENE
         din 12 martie 2021
         privind valoarea totală a taxelor anuale de supraveghere pentru 2020 (BCE/2021/8)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 30,
         întrucât:

                     (1)

                     Odată cu intrarea în vigoare a Regulamentului (UE) 2019/2155 al Băncii Centrale Europene (BCE/2019/37) (2), care modifică Regulamentul (UE) nr. 1163/2014 al Băncii Centrale Europene (BCE/2014/41) (3), Banca Centrală Europeană (BCE) nu mai solicită plata în avans a taxelor anuale de supraveghere, începând cu perioada de taxare 2020. Taxele se percep numai după încheierea perioadei de taxare relevante, atunci când au fost stabilite costurile anuale efective.

                     (2)

                     În conformitate cu articolul 5 alineatele (1) și (2) din Regulamentul (UE) nr. 1163/2014 (BCE/2014/41), taxele anuale de supraveghere care trebuie percepute entităților supravegheate se calculează pe baza costurilor anuale suportate de BCE. Valoarea costurilor anuale este determinată pe baza valorii cheltuielilor anuale, care constau în orice cheltuieli suportate de BCE în perioada de taxare relevantă care sunt legate direct sau indirect de atribuțiile de supraveghere ale acesteia.

                     (3)

                     În conformitate cu articolul 8 din Regulamentul (UE) nr. 1163/2014 (BCE/2014/41), pentru a calcula taxele anuale de supraveghere de plătit corespunzătoare entităților supravegheate semnificative și grupurilor supravegheate semnificative, precum și entităților supravegheate mai puțin semnificative și grupurilor supravegheate mai puțin semnificative, costurile anuale ar trebui împărțite pe baza costurilor alocate funcțiilor relevante care efectuează supravegherea directă a entităților supravegheate semnificative și a grupurilor supravegheate semnificative și supravegherea indirectă a entităților supravegheate mai puțin semnificative și a grupurilor supravegheate mai puțin semnificative.

                     (4)

                     În conformitate cu articolul 5 alineatul (3) din Regulamentul (UE) nr. 1163/2014 (BCE/2014/41), valorile taxelor legate de perioade de taxare anterioare care nu erau colectabile, plățile dobânzilor primite în conformitate cu articolul 14 și anumite alte sume primite sau rambursate în conformitate cu articolul 7 alineatul (3) din acel regulament, dacă este cazul, ar trebui de asemenea luate în calcul pentru stabilirea costurilor anuale. În conformitate cu măsurile tranzitorii pentru perioada de taxare 2020 prevăzute la articolul 17a din Regulamentul (UE) nr. 1163/2014 (BCE/2014/41), orice surplus sau deficit din perioada de taxare 2019, determinat prin deducerea costurilor anuale efective suportate pentru perioada de taxare respectivă din costurile anuale estimate percepute pentru respectiva perioadă de taxare, sunt luate în considerare la stabilirea costurilor anuale pentru perioada de taxare 2020.

                     (5)

                     În conformitate cu articolul 5 alineatul (4) din Regulamentul (UE) nr. 1163/2014 (BCE/2014/41), în termen de patru luni de la sfârșitul fiecărei perioade de taxare, valoarea totală a taxelor anuale de supraveghere pentru fiecare categorie de entități supravegheate și grupuri supravegheate pentru acea perioadă de taxare ar trebui publicată pe website-ul BCE,

               ADOPTĂ PREZENTA DECIZIE:

            Articolul 1
            Definiții
            În sensul prezentei decizii, se aplică definițiile cuprinse în Regulamentul (UE) nr. 468/2014 al Băncii Centrale Europene (BCE/2014/17) (4) și în Regulamentul (UE) nr. 1163/2014 (BCE/2014/41).

            Articolul 2
            Valoarea totală a taxelor anuale de supraveghere pentru 2020

               (1)   Valoarea totală a taxelor anuale de supraveghere pentru 2020 este de 514 314 706 EUR calculată astfel cum este prezentat în anexă.

               (2)   Fiecare categorie de entități supravegheate și grupuri supravegheate plătește următoarele taxe anuale totale de supraveghere:

                           (a)

                           entități supravegheate semnificative și grupuri supravegheate semnificative: 476 526 421 EUR,

                           (b)

                           entități supravegheate mai puțin semnificative și grupuri supravegheate mai puțin semnificative: 37 788 285 EUR.

            Articolul 3
            Intrarea în vigoare
            Prezenta decizie intră în vigoare în a cincea zi de la data publicării în Jurnalul Oficial al Uniunii Europene.

            Adoptată la Frankfurt pe Main, 12 martie 2021.

                  Președintele BCE

               Christine LAGARDE

            (1)  JO L 287, 29.10.2013, p. 63.

            (2)  Regulamentul (UE) 2019/2155 al Băncii Centrale Europene din 5 decembrie 2019 de modificare a Regulamentului (UE) nr. 1163/2014 privind taxele de supraveghere (BCE/2019/37) (JO L 327 17.12.2019, p. 70).

            (3)  Regulamentul (UE) nr. 1163/2014 al Băncii Centrale Europene din 22 octombrie 2014 privind taxele de supraveghere (BCE/2014/41) (JO L 311, 31.10.2014, p. 23).

            (4)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

            ANEXĂ
            Calculul valorii totale a taxelor anuale de supraveghere pentru 2020

                        (EUR)

                        Entități supravegheate semnificative și grupuri supravegheate semnificative

                        Entități supravegheate mai puțin semnificative și grupuri supravegheate mai puțin semnificative

                        Total

                           Costuri anuale efective pentru 2020

                           499 068 832

                           36 199 368

                           535 268 200

                           Surplus/deficit din 2019

                           -23 076 537

                           1 082 290

                           -21 994 246

                           Sume de luat în calcul în conformitate cu articolul 5 alineatul (3) din Regulamentul (UE) nr. 1163/2014 (BCE/2014/41)

                           Taxe legate de perioade anterioare de taxare care nu erau colectabile

                           Plăți ale dobânzii primite în conformitate cu articolul 14 din regulamentul sus-menționat

                        -42 819

                        -22 829

                        -65 648

                           Sume primite sau rambursate în conformitate cu articolul 7 alineatul (3) din regulamentul sus-menționat

                        576 944

                        529 456

                        1 106 401

                           TOTAL

                           476 526 421

                           37 788 285

                           514 314 706

               (Totalurile pot diferi de suma componentelor datorită rotunjirilor.)


title: Decizia (UE) 2021/515 a Consiliului din 22 martie 2021 privind semnarea, în numele Uniunii, a Acordului sub forma unui schimb de scrisori între Uniunea Europeană și Australia în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană

text:
                  25.3.2021

                  RO

                  Jurnalul Oficial al Uniunii Europene

                  L 104/27

         DECIZIA (UE) 2021/515 A CONSILIULUI
         din 22 martie 2021
         privind semnarea, în numele Uniunii, a Acordului sub forma unui schimb de scrisori între Uniunea Europeană și Uniunea Australiană în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 15 iunie 2018 Consiliul a autorizat Comisia să înceapă negocieri în temeiul articolului XXVIII din Acordul General pentru Tarife și Comerț (GATT) din 1994 privind repartizarea contingentelor tarifare incluse în lista CLXXV a UE, ca urmare a retragerii Regatului Unit din Uniune.

                     (2)

                     Negocierile cu Australia s-au încheiat și, la 18 decembrie 2020, a fost parafat un acord sub forma unui schimb de scrisori între Uniunea Europeană și Uniunea Australiană în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (denumit în continuare „acordul”).

                     (3)

                     Acordul ar trebui să fie semnat,

               ADOPTĂ PREZENTA DECIZIE:

            Articolul 1
            Se autorizează semnarea în numele Uniunii a acordului sub forma unui schimb de scrisori între Uniunea Europeană și Uniunea Australiană în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană, sub rezerva încheierii acordului menționat (1).

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Bruxelles, 22 martie 2021.

                  Pentru Consiliu

                  Președintele

               J. BORRELL FONTELLES

            (1)  Textul acordului se publică împreună cu decizia privind încheierea acestuia.


title: Decizia (UE) 2021/536 a Parlamentului European și a Consiliului din 24 martie 2021 de modificare a Deciziei 2008/971/CE a Consiliului în ceea ce privește echivalența materialului forestier de reproducere produs în Regatul Unit (Text cu relevanță pentru SEE)

text:
                  29.3.2021

                  RO

                  Jurnalul Oficial al Uniunii Europene

                  L 108/1

         DECIZIA (UE) 2021/536 A PARLAMENTULUI EUROPEAN ȘI A CONSILIULUI
         din 24 martie 2021
         de modificare a Deciziei 2008/971/CE a Consiliului în ceea ce privește echivalența materialului forestier de reproducere produs în Regatul Unit
         (Text cu relevanță pentru SEE)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (2),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Comitetului Economic și Social European (1),
         hotărând în conformitate cu procedura legislativă ordinară (2),
         întrucât:

                     (1)

                     Directiva 1999/105/CE a Consiliului (3) se aplică comercializării în Uniune a materialului forestier de reproducere. Directiva respectivă vizează materialul de reproducere al speciilor de arbori și al hibrizilor artificiali ai acestora care sunt importanți pentru silvicultură în întreaga Uniune sau într-o parte a acesteia.

                     (2)

                     Decizia 2008/971/CE a Consiliului (4) stabilește norme privind echivalența materialului forestier de reproducere produs în țări terțe.

                     (3)

                     Regatul Unit a transpus și a pus efectiv în aplicare Directiva 1999/105/CE, precum și actele de punere în aplicare adoptate în temeiul directivei respective.

                     (4)

                     Dreptul Uniunii, inclusiv Directiva 1999/105/CE și Decizia 2008/971/CE, s-a aplicat Regatului Unit și pe teritoriul acestuia în cursul perioadei de tranziție care s-a încheiat la 31 decembrie 2020, în conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (5) (denumit în continuare „Acordul de retragere”), în special articolul 126 și articolul 127 alineatul (1).

                     (5)

                     Având în vedere încheierea perioadei de tranziție prevăzute în Acordul de retragere, Regatul Unit a prezentat Comisiei o cerere de recunoaștere, începând cu 1 ianuarie 2021, a echivalenței materialului forestier de reproducere produs în țara respectivă cu materialul de acest tip produs în Uniune în conformitate cu dreptul aplicabil al Uniunii.

                     (6)

                     Regatul Unit a informat Comisia că legislația sa de transpunere a Directivei 1999/105/CE nu se va modifica și ar continua să se aplice de la 1 ianuarie 2021.

                     (7)

                     Comisia a examinat legislația relevantă din Regatul Unit. Comisia a concluzionat că materialul forestier de reproducere produs în Regatul Unit, în special materialul de acest tip din categoriile „sursă identificată”, „selectat” și „calificat”, este echivalent cu materialul forestier de reproducere produs în Uniune și respectă Directiva 1999/105/CE și anexa II la Decizia 2008/971/CE, întrucât dreptul Regatului Unit oferă aceleași garanții ca dreptul Uniunii în ceea ce privește autorizarea materialului de bază și măsurile luate pentru producerea ulterioară de material forestier de reproducere destinat comercializării.

                     (8)

                     Prin urmare, este oportun să se recunoască echivalența respectivului material forestier de reproducere produs în Regatul Unit cu materialul corespondent produs în Uniune.

                     (9)

                     Prin urmare, Regatul Unit ar trebui inclus în anexa I la Decizia 2008/971/CE, fără a aduce atingere aplicării dreptului Uniunii Regatului Unit și pe teritoriul acestuia în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere, coroborat cu anexa 2 la protocolul respectiv.

                     (10)

                     Prin urmare, Decizia 2008/971/CE ar trebui modificată în consecință.

                     (11)

                     Având în vedere faptul că perioada de tranziție prevăzută în Acordul de retragere s-a încheiat la 31 decembrie 2020 și pentru a se asigura continuitatea, prezenta decizie ar trebui să intre în vigoare în regim de urgență și să se aplice, cu efect retroactiv, de la 1 ianuarie 2021,

               ADOPTĂ PREZENTA DECIZIE:

            Articolul 1
            Modificarea Deciziei 2008/971/CE
            Anexa I la Decizia 2008/971/CE se modifică după cum urmează:

                        1.

                        În tabel, între rubricile „CH” și „NO” se introduce următoarea rubrică:

                                    „GB ((**))

                                                Department for Environment, Food & Rural Affairs (DEFRA)

                                                Eastbrook

                                                Shaftesbury Road

                                                Cambridge

                                                CB2 8DU

                        2.

                        În nota de subsol (*), termenul „GB – Regatul Unit,” este introdus între termenul
                        „CH – Elveția,” și termenul „NO – Norvegia,”.

            Articolul 2
            Intrare în vigoare și aplicare
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 1 ianuarie 2021.

            Adoptată la Bruxelles, 24 martie 2021.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               A.P. ZACARIAS

            (1)  Avizul din 27 ianuarie 2021 (nepublicat încă în Jurnalul Oficial).

            (2)  Poziția Parlamentului European din 11 martie 2021 (nepublicată încă în Jurnalul Oficial) și decizia Consiliului din 17 martie 2021.

            (3)  Directiva 1999/105/CE a Consiliului din 22 decembrie 1999 privind comercializarea materialului forestier de reproducere (JO L 11, 15.1.2000, p. 17).

            (4)  Decizia 2008/971/CE a Consiliului din 16 decembrie 2008 privind echivalența materialului forestier de reproducere produs în țări terțe (JO L 345, 23.12.2008, p. 83).

            (5)  JO L 29, 31.1.2020, p. 7.


               31.3.2021

               RO

               Jurnalul Oficial al Uniunii Europene

               C 116/12

      P8_TA(2019)0334
      Cerere de ridicare a imunității lui Lampros Fountoulis
      Decizia Parlamentului European din 4 aprilie 2019 privind cererea de ridicare a imunității lui Lampros Fountoulis (2018/2269(IMM))
      (2021/C 116/05)

         Parlamentul European,

                  —

                  având în vedere cererea de ridicare a imunității lui Lampros Fountoulis, prezentată la 12 octombrie 2018 de procurorul adjunct de pe lângă Curtea Supremă a Greciei în legătură cu procedura nr. ABM: 2017/10839, și anunțată în plen la 13 noiembrie 2018,

                  —

                  în urma audierii lui Lampros Fountoulis, în conformitate cu articolul 9 alineatul (6) din Regulamentul de procedură,

                  —

                  având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

                  —

                  având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

                  —

                  având în vedere articolul 62 din Constituția Greciei,

                  —

                  având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

                  —

                  având în vedere raportul Comisiei pentru afaceri juridice (A8-0183/2019),

                  A.

                  întrucât procurorul adjunct de pe lângă Curtea Supremă a Republicii Elene a solicitat ridicarea imunității lui Lampros Fountoulis, deputat în Parlamentul European, în legătură cu o eventuală acțiune în justiție pentru suspiciunea de săvârșire a unei infracțiuni;

                  B.

                  întrucât articolul 9 din Protocolul nr. 7 privind privilegiile și imunitățile Uniunii Europene stipulează că deputații în Parlamentul European beneficiază, pe teritoriul național, de imunitățile recunoscute deputaților parlamentului propriei țări;

                  C.

                  întrucât articolul 62 din Constituția Greciei prevede că, pe durata mandatului lor parlamentar, deputații nu pot fi urmăriți, arestați, trimiși în închisoare sau supuși altor măsuri privative de libertate fără acordul prealabil al Parlamentului;

                  D.

                  întrucât cererea procurorului adjunct al Curții Supreme a Greciei se referă la o procedură pentru acuzația de încălcare a articolul 45 și a articolul 232a din Codul penal elen, privind încălcarea în comun a unei hotărâri judecătorești;

                  E.

                  întrucât Lampros Fountoulis este acuzat de a nu fi respectat hotărârea provizorie nr. 3603/2015 a tribunalului de primă instanță, în complet compus dintr-un singur judecător, din Atena, prin care se dispune eliminarea tuturor camerelor de supraveghere de la parterul și de la intrarea în clădirea situată pe str. Odos Grammou nr. 73 în Marousi (Attica), precum și plata unei amenzi de 600 EUR (șase sute de euro) pentru fiecare încălcare viitoare a hotărârii din 25 mai 2015;

                  F.

                  întrucât, în conformitate cu articolul 9 alineatul (8) din Regulamentul de procedură, Comisia pentru afaceri juridice nu se poate pronunța în niciun caz asupra vinovăției sau nevinovăției unui deputat sau asupra oportunității sau inoportunității urmăririi penale pentru opiniile sau actele care îi sunt imputate, chiar dacă, în urma examinării cererii de ridicare a imunității, a ajuns la o cunoaștere aprofundată a cauzei;

                  G.

                  întrucât nu este de competența Parlamentului European să adopte o poziție cu privire la vinovăția sau nevinovăția deputatului sau să se pronunțe dacă actele care îi sunt imputate justifică punerea în mișcare a acțiunii penale, și nici să se pronunțe pe fond cu privire la sistemele juridice și judiciare naționale;

                  H.

                  întrucât, în conformitate cu articolul 5 alineatul (2) din Regulamentul de procedură al Parlamentului European, imunitatea parlamentară nu este un privilegiu personal al deputaților, ci o garanție a independenței Parlamentului în ansamblu și a deputaților săi;

                  I.

                  întrucât scopul imunității parlamentare este acela de a proteja Parlamentul și membrii săi de proceduri judiciare deschise în legătură cu acțiuni inerente exercitării funcțiilor parlamentare, care nu pot fi disociate de aceste funcții;

                  J.

                  întrucât urmărirea de față nu are drept obiect opinii sau voturi exprimate în exercitarea funcțiilor deputatului în Parlamentul European în cauză, în sensul articolului 8 din Protocolul nr. 7 privind privilegiile și imunitățile Uniunii Europene;

                  K.

                  întrucât, pe baza informațiilor și a explicațiilor furnizate în acest caz, nu există niciun motiv să se suspecteze că intenția care stă la baza procedurilor penale este de a prejudicia activitatea politică sau reputația unui deputat și, prin urmare, independența Parlamentului (fumus persecutionis);

                  1.

                  hotărăște să ridice imunitatea lui Lampros Fountoulis;

                  2.

                  îi încredințează Președintelui sarcina de a transmite imediat prezenta decizie, precum și raportul comisiei competente autorităților elene și lui Lampros Fountoulis.

         (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch v Parlamentul, pronunțată în cauzele conexe T-346/11 și T-347/11, ECLI:EU:T:2013:23.


title: Decizia (UE) 2021/570 a Consiliului din 24 octombrie 2019 privind semnarea, în numele Uniunii, și aplicarea provizorie a Protocolului la Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte, referitor la un acord-cadru între Uniunea Europeană și Autoritatea Palestiniană din Cisiordania și Fâșia Gaza privind principiile generale ale participării sale la programele Uniunii

text:
                  8.4.2021

                  RO

                  Jurnalul Oficial al Uniunii Europene

                  L 121/1

         DECIZIA (UE) 2021/570 A CONSILIULUI
         din 24 octombrie 2019
         privind semnarea, în numele Uniunii, și aplicarea provizorie a Protocolului la Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte, referitor la un acord-cadru între Uniunea Europeană și Autoritatea Palestiniană din Cisiordania și Fâșia Gaza privind principiile generale ale participării sale la programele Uniunii
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 209, coroborat cu articolul 218 alineatele (5) și (7),
         având în vedere propunerea Comisiei Europene,
         întrucât:

                     (1)

                     La 18 iunie 2007, Consiliul a autorizat Comisia să negocieze un protocol la Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte, referitor la un acord-cadru între Uniunea Europeană și Autoritatea Palestiniană din Cisiordania și Fâșia Gaza privind principiile generale ale participării sale la programele Uniunii (denumit în continuare „protocolul”).

                     (2)

                     Negocierile s-au încheiat.

                     (3)

                     Obiectivul protocolului este de a stabili normele financiare și tehnice care să îi permită Autorității Palestiniene din Cisiordania și Fâșia Gaza (denumită în continuare „Autoritatea Palestiniană”) să participe la anumite programe ale Uniunii. Cadrul orizontal instituit prin protocol stabilește principiile pentru măsurile de cooperare economică, financiară și tehnică și îi permite Autorității Palestiniene să beneficieze de asistență tehnică, în special de asistență financiară, din partea Uniunii în temeiul programelor respective. Cadrul se aplică numai acelor programe ale Uniunii ale căror acte juridice constitutive relevante prevăd posibilitatea participării Autorității Palestiniene. Prin urmare, semnarea și aplicarea provizorie a protocolului nu implică exercitarea, în cadrul diverselor politici sectoriale urmărite de programe, a competențelor care sunt exercitate la instituirea programelor.

                     (4)

                     Protocolul ar trebui să fie semnat și să se aplice cu titlu provizoriu până la finalizarea procedurilor necesare pentru intrarea sa în vigoare,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Protocolului la Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte, referitor la un acord-cadru între Uniunea Europeană și Autoritatea Palestiniană din Cisiordania și Fâșia Gaza privind principiile generale ale participării sale la programele Uniunii, sub rezerva încheierii protocolului menționat.
            Textul protocolului este atașat la prezenta decizie.

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze protocolul în numele Uniunii.

            Articolul 3
            Protocolul se aplică cu titlu provizoriu, în conformitate cu articolul 10 din protocol, de la data semnării sale până la finalizarea procedurilor necesare pentru intrarea sa în vigoare (1).

            Articolul 4
            Comisia este autorizată să stabilească, în numele Uniunii, termenii și condițiile specifice aplicabile participării Autorității Palestiniene la fiecare program al Uniunii în parte, inclusiv contribuția financiară care urmează să fie plătită. Comisia informează în mod constant grupul de lucru relevant al Consiliului.

            Articolul 5
            Prezenta decizie intră în vigoare la data adoptării.

            Adoptată la Bruxelles, 24 octombrie 2019.

                  Pentru Consiliu

                  Președintele

               A.-K. PEKONEN

            (1)  Data semnării protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia (PESC) 2021/648 a Consiliului din 16 aprilie 2021 de modificare a Deciziei (PESC) 2018/299 privind promovarea rețelei europene de grupuri de reflecție independente în domeniul neproliferării și dezarmării, în sprijinul punerii în aplicare a Strategiei UE împotriva proliferării armelor de distrugere în masă

text:
                  20.4.2021

                  RO

                  Jurnalul Oficial al Uniunii Europene

                  L 133/57

         DECIZIA (PESC) 2021/648 A CONSILIULUI
         din 16 aprilie 2021
         de modificare a Deciziei (PESC) 2018/299 privind promovarea rețelei europene de grupuri de reflecție independente în domeniul neproliferării și dezarmării, în sprijinul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 26 februarie 2018, Consiliul a adoptat Decizia (PESC) 2018/299 (1).

                     (2)

                     Decizia (PESC) 2018/299 prevede o perioadă de punere în aplicare de 42 de luni, care începe la data încheierii acordului de finanțare prevăzut la articolul 3 alineatul (3) din decizia menționată, pentru activitățile menționate la articolul 1 din aceasta (denumită în continuare „perioada de punere în aplicare”).

                     (3)

                     La 18 februarie 2021, Consorțiul UE pentru neproliferare și dezarmare, în calitatea sa de entitate de punere în aplicare, a solicitat autorizarea Uniunii de a prelungi perioada de punere în aplicare până la 17 mai 2022, din cauza provocărilor generate de continuarea pandemiei de COVID-19.

                     (4)

                     Activitățile menționate la articolul 1 din Decizia (PESC) 2018/299 pot fi continuate până la 17 mai 2022 fără consecințe asupra resurselor financiare.

                     (5)

                     Prin urmare, Decizia (PESC) 2018/299 ar trebui să fie modificată în mod corespunzător,

               ADOPTĂ PREZENTA DECIZIE:

            Articolul 1
            Decizia (PESC) 2018/299 se modifică după cum urmează:

                        1.

                        La articolul 5, alineatul (2) se înlocuiește cu următorul text:

                           „(2)   Prezenta decizie expiră la 17 mai 2022.”

                        2.

                        Secțiunea 4 din anexă se înlocuiește cu următorul text:
                        „4.   Durata

                        Durata totală a punerii în aplicare a proiectelor este estimată la 48 de luni. Proiectele se vor încheia la 17 mai 2022.”

            Articolul 2
            Prezenta decizie intră în vigoare la data adoptării.

            Adoptată la Luxemburg, 16 aprilie 2021.

                  Pentru Consiliu

                  Președintele

               A. P. ZACARIAS

            (1)  Decizia (PESC) 2018/299 a Consiliului din 26 februarie 2018 privind promovarea rețelei europene de grupuri de reflecție independente în domeniul neproliferării și dezarmării, în sprijinul punerii în aplicare a Strategiei UE împotriva proliferării armelor de distrugere în masă (JO L 56, 28.2.2018, p. 46).


title: Decizia Comisiei din 25 mai 2021 referitoare la sărbătorile legale din anul 2023 acordate funcționarilor și celorlalți agenți ai Uniunii Europene repartizați la Bruxelles și la Luxemburg 2021/C 201 I/02

text:
                  28.5.2021

                  RO

                  Jurnalul Oficial al Uniunii Europene

                  CI 201/2

         DECIZIA COMISIEI
         din 25 mai 2021
         referitoare la sărbătorile legale din anul 2023 acordate funcționarilor și celorlalți agenți ai Uniunii Europene repartizați la Bruxelles și la Luxemburg
         (2021/C 201 I/02)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, stabilite în Regulamentul (CEE, Euratom, CECO) nr. 259/68 al Consiliului (1), în special articolul 61 din statut și articolele 16 și 91 din Regimul aplicabil celorlalți agenți ai Uniunii Europene,
         având în vedere reglementarea comună care stabilește lista sărbătorilor legale pentru funcționarii Comunităților Europene (2), în special articolul 1 alineatul (3),
         întrucât:

                     (1)

                     În temeiul articolului 61 din Statutul funcționarilor Uniunii Europene și al articolelor 16 și 91 din Regimul aplicabil celorlalți agenți ai Uniunii Europene, ar trebui să se stabilească lista sărbătorilor legale din anul 2023 acordate funcționarilor și celorlalți agenților repartizați la Bruxelles și la Luxemburg.

                     (2)

                     În 2023, duminica de Paști este stabilită la 9 aprilie.

                     (3)

                     În 2023, 24 decembrie este o zi de duminică.

                     (4)

                     Colegiul șefilor de administrație a fost consultat în data de 24 martie 2021 pentru a-și da avizul cu privire la lista sărbătorilor legale din anul 2023,

               DECIDE:

            Articol unic
            Sărbătorile legale din anul 2023 acordate funcționarilor și celorlalți agenți repartizați la Bruxelles și la Luxemburg sunt stabilite după cum urmează:

                        2 ianuarie

                        a doua zi de Anul Nou

                        6 aprilie

                        Joia Mare

                        7 aprilie

                        Vinerea Mare

                        10 aprilie

                        luni, a doua zi de Paști

                        1 mai

                        Ziua Muncii

                        9 mai

                        aniversarea declarației lui Robert Schuman din 1950

                        18 mai

                        joi, Înălțarea

                        19 mai

                        ziua de după Înălțare

                        29 mai

                        Lunea Rusaliilor

                        23 iunie*

                        Ziua Națională a Luxemburgului
                        *acordată funcționarilor și celorlalți agenți repartizați la Luxemburg

                        21 iulie*

                        Ziua Națională a Belgiei
                        *acordată funcționarilor și celorlalți agenți repartizați la Bruxelles

                        15 august

                        Adormirea Maicii Domnului

                        1 noiembrie

                        Sărbătoarea Tuturor Sfinților

                        2 noiembrie

                        Ziua Morților

                        25 decembrie
                        -
                        29 decembrie

                        5 zile de sfârșit de an

                           TOTAL 2023

                           18 zile

            Adoptată la Bruxelles, 25 mai 2021

                  Pentru Comisie,

               Johannes HAHN

                  Membru al Comisiei

            (1)  JO L 56, 4.3.1968, p. 1.

            (2)  Versiunea consolidată a Statutului funcționarilor publicată de serviciile Comisiei în ianuarie 2003, p. IV-2.


title: Decizia (PESC) 2021/855 a Consiliului din 27 mai 2021 de modificare a Deciziei 2013/255/PESC privind măsuri restrictive împotriva Siriei

text:
                  28.5.2021

                  RO

                  Jurnalul Oficial al Uniunii Europene

                  L 188/90

         DECIZIA (PESC) 2021/855 A CONSILIULUI
         din 27 mai 2021
         de modificare a Deciziei 2013/255/PESC privind măsuri restrictive împotriva Siriei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 31 mai 2013, Consiliul a adoptat Decizia 2013/255/PESC (1).

                     (2)

                     La 28 mai 2020, Consiliul a adoptat Decizia (PESC) 2020/719 (2) prin care măsurile restrictive prevăzute în Decizia 2013/255/PESC au fost prelungite până la 1 iunie 2021.

                     (3)

                     Pe baza unei reexaminări a Deciziei 2013/255/PESC, măsurile restrictive prevăzute în aceasta ar trebui prelungite până la 1 iunie 2022.

                     (4)

                     Rubricile referitoare la 25 de persoane fizice și la trei entități din lista persoanelor fizice și juridice, entităților sau organismelor prevăzută în anexa I la Decizia 2013/255/PESC ar trebui să fie actualizate.

                     (5)

                     Rubricile referitoare la cinci persoane decedate ar trebui să fie eliminate de pe lista persoanelor fizice și juridice, entităților sau organismelor prevăzută în anexa I la Decizia 2013/255/PESC.

                     (6)

                     Prin urmare, Decizia 2013/255/PESC ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Decizia 2013/255/PESC se modifică după cum urmează:

                        1.

                        Articolul 34 se înlocuiește cu următorul text:

                           „Articolul 34
                           Prezenta decizie se aplică până la 1 iunie 2022. Aceasta face obiectul unei reexaminări permanente. Decizia poate fi reînnoită sau modificată, după caz, în situația în care Consiliul consideră că obiectivele sale nu au fost atinse.”

                        2.

                        Anexa I se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 27 mai 2021.

                  Pentru Consiliu

                  Președintele

               P. SIZA VIEIRA

            (1)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO L 147, 1.6.2013, p. 14).

            (2)  Decizia (PESC) 2020/719 a Consiliului din 28 mai 2020 de modificare a Deciziei 2013/255/PESC privind măsuri restrictive împotriva Siriei (JO L 168, 29.5.2020, p. 66).

            ANEXĂ
            Anexa I la Decizia 2013/255/PESC se modifică după cum urmează:

                        1.

                        În secțiunea A („Persoane”), se elimină următoarele rubrici:

                                    115.

                                    General Ali Habib MAHMOUD;

                                    153.

                                    Waleed AL MO’ALLEM;

                                    180.

                                    Ahmad AL-QADRI;

                                    274.

                                    Nader QALEI;

                                    281.

                                    Mohammad Maen Zein Jazba AL-ABIDIN.

                        2.

                        În secțiunea A („Persoane”), următoarele rubrici înlocuiesc rubricile corespunzătoare din listă:

                                    Nume

                                    Informații de identificare

                                    Motive

                                    Data includerii pe listă

                                    „14.

                                    General de brigadă Mohammed BILAL
                                    (alias locotenent-colonel Muhammad Bilal)

                                    Sexul: masculin

                                    În calitatea de ofițer superior în cadrul Serviciului de Informații al Forțelor Aeriene Siriene, acesta sprijină regimul sirian și este responsabil pentru reprimarea violentă a populației civile. Este, de asemenea, asociat cu Centrul de Studii și Cercetări Științifice (SSRC), inclus pe listă.

                                    21.10.2014

                                    22.

                                    Ihab MAKHLOUF
                                    (alias: Ehab, Iehab)
                                    (ايهاب مخلوف)

                                    Data nașterii: 21.1.1973;
                                    Locul nașterii: Damasc, Siria;
                                    Pașaport nr.: N002848852;
                                    Sexul: masculin

                                    Important om de afaceri care își desfășoară activitatea în Siria. Are interese de afaceri în mai multe societăți comerciale și entități siriene, inclusiv Ramak Construction Co și Syrian International Private University for Science and Technology (SIUST).
                                    Este un membru influent al familiei Makhlouf și se află în legătură strânsă cu familia Assad; văr al președintelui Bashar Al-Assad. În 2020, Ehab Makhlouf a preluat activitățile comerciale ale lui Rami Makhlouf, iar guvernul sirian i-a acordat contracte de exploatare și gestionare a piețelor scutite de taxe vamale în întreaga țară.

                                    23.5.2011

                                    48.

                                    Samir HASSAN
                                    (سمير حسن)

                                    Sexul: masculin

                                    Important om de afaceri care își desfășoară activitatea în Siria, cu interese și/sau activități în multiple sectoare din economia Siriei. Deține interese și/sau exercită o influență semnificativă în cadrul Amir Group și Cham Holding, două conglomerate cu interese în sectorul imobiliar, al turismului, al transportului și al finanțelor. Președinte al consiliului de afaceri siriano-rus.
                                    Samir Hassan susține efortul de război al regimului sirian cu donații în numerar.
                                    Samir Hassan este asociat cu persoane care beneficiază de pe urma regimului sau care îi acordă sprijin acestuia. În special, este asociat cu Rami Makhlouf și Issam Anbouba, care au fost desemnați de Consiliu și beneficiază de pe urma regimului sirian.

                                    27.9.2014

                                    61.

                                    George CHAOUI
                                    (جورج شاوي)

                                    Sexul: masculin

                                    Membru al armatei electronice siriene (serviciul de informații al armatei terestre). Participare la reprimarea violentă a populației civile pe întreg teritoriul sirian și la apelul la violență împotriva acesteia.

                                    14.11.2011

                                    78.

                                    Ali BARAKAT
                                    (alias Barakat Ali Barakat)
                                    ( علي بركات; بركات علي بركات)

                                    Sexul: masculin

                                    Ofițer implicat în violențele din Homs. În prezent, activează în Divizia a 30-a de infanterie mobilă a Gărzii Republicane.

                                    1.12.2011

                                    96.

                                    General de brigadă Jamal YUNES
                                    (alias Younes)
                                    (جمال يونس)

                                    Funcție: Comandantul Regimentului 555;
                                    Sexul: masculin

                                    A dat ordin trupelor să tragă în protestatari la Mo'adamiyeh.
                                    Șeful Comitetului militar de securitate de la Hama în 2018.

                                    23.1.2012

                                    114.

                                    Emad Abdul-Ghani SABOUNI
                                    (alias Imad Abdul Ghani Al Sabuni)
                                    (عماد عبدالغني صابوني)

                                    Data nașterii: 1964;
                                    Locul nașterii: Damasc, Siria;
                                    Sexul: masculin

                                    Fost ministru al telecomunicațiilor și tehnologiei, aflat în funcție cel puțin până în aprilie 2014. În calitatea de fost membru al guvernului, îi revine o parte din răspunderea pentru reprimarea violentă a populației civile de către regimul sirian. Numit în iulie 2016 șef al Agenției pentru Planificare și Cooperare Internațională (PICC). PICC este o agenție guvernamentală, afiliată la prim-ministru și elaborează, în special, planurile cincinale care oferă orientările generale pentru politicile economice și de dezvoltare ale guvernului.

                                    27.2.2012

                                    117.

                                    Adnan Hassan MAHMOUD
                                    (عدنان حسن محمود)

                                    Data nașterii: 1966;
                                    Locul nașterii: Tartus, Siria;
                                    Sexul: masculin

                                    Fost ambasador al Siriei în Iran până în 2020. Fost ministru al informațiilor aflat la putere după luna mai 2011. În calitatea de fost membru al guvernului, îi revine o parte din răspunderea pentru reprimarea violentă a populației civile de către regimul sirian.

                                    23.9.2011

                                    132.

                                    General de brigadă Abdul-Salam Fajr MAHMOUD
                                    (عبدالسلام فجر محمود)

                                    Data nașterii: 1959;
                                    Sexul: masculin

                                    Șeful Comitetului de securitate al regiunii sudice din decembrie 2020. Fost șef al secției din Bab Touma (Damasc) a Serviciului de Informații al Forțelor Aeriene Siriene. Fost șef al secției de investigații din cadrul Serviciului de Informații al Forțelor Aeriene de pe aeroportul din Mezze. Răspunzător pentru torturarea opozanților aflați în detenție. Face obiectul unui mandat internațional de arestare pentru «complicitate la acte de tortură», «complicitate la crime împotriva umanității» și «complicitate la crime de război».

                                    24.7.2012

                                    134.

                                    Colonel Qusay Ibrahim MIHOUB
                                    (قصي إبراهيم ميهوب )

                                    Data nașterii: 1961;
                                    Locul nașterii: Derghamo, Jableh, Latakia, Siria;
                                    Sexul: masculin

                                    Ofițer de rang înalt în cadrul Serviciului de Informații al Forțelor Aeriene Siriene. Fost șef al secției din Deraa (trimis de la Damasc la Deraa la începutul manifestațiilor din acest oraș) a Serviciului de Informații al Forțelor Aeriene. Răspunzător pentru torturarea opozanților aflați în detenție, precum și pentru reprimarea violentă a unor proteste pașnice în regiunea sudică.

                                    24.7.2012

                                    137.

                                    General de brigadă Ibrahim MA’ALA
                                    (alias: Maala, Maale, Ma'la)
                                    ( معلى;معلا (ابراهيم

                                    Sexul: masculin

                                    Șef al secției 285 (Damasc) a Direcției de Informații Generale (l-a înlocuit pe generalul de brigadă Hussam Fendi la sfârșitul anului 2011). Răspunzător pentru torturarea opozanților aflați în detenție.

                                    24.7.2012

                                    139.

                                    General-maior Hussam LUQA
                                    (alias: Husam, Housam, Houssam; Louqa, Louca, Louka, Luka)
                                    (حسام لوقا)

                                    Data nașterii: 1964;
                                    Locul nașterii: Damasc, Siria;
                                    Sexul: masculin

                                    Fostul șef al Comitetului de securitate al regiunii sudice din 2018 până în 2020. Fost șef al Direcției de Securitate Generală. General-maior. Din aprilie 2012 până la 2.12.2018, a fost șeful secției din Homs a Direcției de Securitate Politică (i-a succedat generalului de brigadă Nasr al-Ali). De la 3.12.2018, șeful Direcției de Securitate Politică. Răspunzător pentru torturarea opozanților aflați în detenție.

                                    24.7.2012

                                    140.

                                    General de brigadă Taha TAHA
                                    (طه طه)

                                    Sexul: masculin

                                    Asistent adjunct al șefului Diviziei de Securitate Politică. Fostul responsabil local al secției din Latakia a Direcției de Securitate Politică. Răspunzător pentru torturarea opozanților aflați în detenție.

                                    24.7.2012

                                    144.

                                    General-maior Ahmed AL-JARROUCHEH (alias: Ahmad; al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)

                                    Data nașterii: 1957;
                                    Sexul: masculin

                                    Fost șef al secției externe a Serviciului de Informații Generale (secția 279). În această calitate, a fost responsabil de dispozitivul Serviciului de Informații Generale în cadrul ambasadelor siriene.

                                    24.7.2012

                                    146.

                                    General Ghassan Jaoudat ISMAIL
                                    (alias Ismael)
                                    (غسان جودت اسماعيل)

                                    Data nașterii: 1960;
                                    Locul nașterii: Junaynat Ruslan – Darkoush, regiunea Tartus, Siria;
                                    Sexul: masculin

                                    Șef al Serviciului de Informații al Forțelor Aeriene Siriene începând din 2019. Fost director adjunct al Serviciului de Informații al Forțelor Aeriene și anterior responsabil al secției misiuni a Serviciului de Informații al Forțelor Aeriene, care gestionează, în cooperare cu secția operații speciale, trupele de elită ale Serviciului de Informații al Forțelor Aeriene, care joacă un rol important în represiunea condusă de regimul sirian. În această calitate, Ghassan Jaoudat Ismail face parte dintre responsabilii militari de rang înalt care pun direct în aplicare represiunea violentă exercitată de regimul sirian împotriva opozanților, precum și practici care au drept rezultat dispariția civililor.

                                    24.7.2012

                                    147.

                                    General-maior Amer AL-ACHI
                                    (alias: Amer Ibrahim al-Achi; Amis al Ashi; Ammar Aachi; Amer Ashi)
                                    (عامر ابراهيم العشي)

                                    Sexul: masculin

                                    Fost guvernator al guvernoratului Sweida, numit de către președintele Bashar al-Assad în iulie 2016. Fost șef al secției informații a Serviciului de Informații al Forțelor Aeriene Siriene (2012-2016). Prin funcția sa în cadrul Serviciului de Informații al Forțelor Aeriene, Amer al-Achi este implicat în represiunea opoziției siriene.

                                    24.7.2012

                                    156.

                                    Hala Mohammad
                                    (alias: Mohamed, Muhammad, Mohammed) AL NASSER
                                    (هاله محمد الناصر)

                                    Data nașterii: 1964;
                                    Locul nașterii: Raqqa, Siria;
                                    Sexul: feminin

                                    Fostă ministră a turismului. În calitatea de fostă membră a guvernului, îi revine o parte din răspunderea pentru reprimarea violentă a populației civile de către regimul sirian.

                                    16.10.2012

                                    172.

                                    Ali HADAR (alias HAIDAR)

                                    Data nașterii: 1962;
                                    Sexul: masculin

                                    Șeful Agenției Naționale de Reconciliere și fost ministru de stat pentru afaceri de reconciliere națională. Președinte al aripii Intifada a Partidului Naționalist Social Sirian. În calitatea de fost membru al guvernului, îi revine o parte din răspunderea pentru reprimarea violentă a populației civile de către regimul sirian.

                                    16.10.2012

                                    204.

                                    Emad HAMSHO
                                    (alias Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)

                                    Adresa: Hamsho Building 31 Baghdad Street, Damascus, Syria;
                                    Sexul: masculin

                                    Deține o funcție de conducere de nivel superior în cadrul Hamsho Trading. Ca rezultat al funcției sale importante deținute în cadrul Hamsho Trading, o filială a Hamsho International, care a fost desemnată de Consiliu, acesta asigură sprijin regimului sirian. De asemenea, el este asociat cu o entitate desemnată, Hamsho International. Este, de asemenea, vicepreședinte al Consiliului sirian al fierului și oțelului, alături de oameni de afaceri care reprezintă regimul și care au fost desemnați, precum Ayman Jaber. Este, de asemenea, asociat cu președintele Bashar al-Assad.

                                    7.3.2015

                                    241.

                                    Salam Mohammad AL-SAFFAF

                                    Data nașterii: 1979;
                                    Sexul: feminin

                                    Ministra dezvoltării administrative. Numită în martie 2017.

                                    30.5.2017

                                    265.

                                    Mohamad Amer MARDINI
                                    (alias: Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)

                                    Data nașterii: 1959;
                                    Locul nașterii: Damasc, Siria;
                                    Sexul: masculin

                                    Fost ministru al învățământului superior aflat la putere după luna mai 2011 (numit în funcție la 27.8.2014). În calitatea de fost membru al guvernului, îi revine o parte din răspunderea pentru reprimarea violentă a populației civile de către regimul sirian.

                                    21.10.2014

                                    268.

                                    Ghassan Ahmed GHANNAM
                                    (alias: general-maior Ghassan Ghannan, general de brigadă Ghassan Ahmad Ghanem)

                                    Grad: general-maior;
                                    Funcție: comandantul Brigăzii 155 de rachete;
                                    Sexul: masculin

                                    Membru al forțelor armate siriene cu rang de «colonel» și alt rang echivalent sau mai înalt, aflat în funcție începând cu mai 2011. General-maior și comandant al Brigăzii 155 de rachete. Asociat cu Maher al-Assad datorită rolului său în cadrul Brigăzii 155 de rachete. În calitatea de comandant al Brigăzii 155 de rachete, sprijină regimul sirian și este responsabil de reprimarea violentă a populației civile. Este responsabil de lansarea de rachete Scud având ca țintă diverse zone civile, în perioada ianuarie-martie 2013.

                                    21.10.2014

                                    285.

                                    Samer FOZ
                                    (alias: Samir Foz/Fawz; Samer Zuhair Foz; Samer Foz bin Zuhair)
                                    (سامر فوز)

                                    Data nașterii: 20 mai 1973;
                                    Locul nașterii: Homs, Siria/Latakia, Siria;
                                    Cetățenii: siriană și turcă;
                                    Numărul pașaportului eliberat de Turcia: U 09471711 (locul eliberării: Turcia; data expirării: 21.7.2024);
                                    Numărul național sirian: 06010274705
                                    Adresa: Platinum Tower, office no. 2405, Jumeirah Lake Towers, Dubai, EAU
                                    Funcție: director general al Aman Group;
                                    Sexul: masculin

                                    Important om de afaceri care își desfășoară activitatea în Siria, cu interese și activități în mai multe sectoare ale economiei Siriei, inclusiv o societate mixtă susținută de regim și implicată în realizarea proiectului de dezvoltare imobiliară Marota City, un proiect constând în construcția de locuințe și spații comerciale de lux. Samer Foz acordă regimului sirian sprijin financiar și de altă natură, inclusiv prin finanțarea grupării «Military Security Shield Forces» din Siria și efectuarea de tranzacții pe piața cerealelor. De asemenea, ca urmare a legăturilor sale cu regimul, el beneficiază financiar de pe urma accesului la oportunități comerciale prin intermediul comerțului cu grâu și al proiectelor de reconstrucție.

                                    21.1.2019

                                    Alte informații: Președinte executiv al Aman Group. Filiale: Foz for Trading, Al-Mohaimen for Transportation & Contracting. Aman Group este partenerul din sectorul privat în cadrul societății mixte Aman Damascus JSC, create cu Damascus Cham Holding, în care Foz este acționar separat. Emmar Industries este o societate mixtă creată de Aman Group și Hamisho Group, în care Foz deține pachetul majoritar de acțiuni și funcția de președinte.

                                    291.

                                    Amer FOZ
                                    (alias Amer Zuhair Fawz)
                                    (عامر فوز)

                                    Data nașterii: 11.3.1976;
                                    Cetățenie: siriană; Saint Kitts și Nevis;
                                    Cod național: 06010274747;
                                    Pașaport nr.: 002-14-L169340
                                    Permis de ședere EAU: 784-1976-7135283-5

                                    Important om de afaceri cu interese și activități comerciale personale și familiale în mai multe sectoare ale economiei siriene. Beneficiază din punct de vedere financiar de accesul la oportunități comerciale și sprijină regimul sirian. Între 2012 și 2019, a fost, de asemenea, administratorul general al ASM International Trading LLC.
                                    Este în același timp asociat cu fratele său, Samer Foz, care, din ianuarie 2019, a fost desemnat de Consiliu, fiind un om de afaceri important care își desfășoară activitatea în Siria și care susține regimul sau beneficiază de pe urma acestuia. Împreună cu fratele său, acesta pune în aplicare o serie de proiecte comerciale, în special în zona Adra al-Ummaliyya (suburbiile Damascului). Aceste proiecte includ o fabrică care produce cabluri și accesorii pentru cabluri, precum și un proiect de producere a energiei electrice utilizând energie solară. De asemenea, aceștia s-au implicat în diverse activități cu ISIL (Da'esh) în numele regimului Assad, inclusiv furnizarea de arme și muniții în schimbul grâului și al petrolului.

                                    17.2.2020

                                    Funcție: fondator al District 6 Company; partener fondator al Easy life Company;
                                    Rude/asociați/entități sau parteneri de afaceri/legături: Samer Foz; Vicepreședinte al Asas Steel Company; Aman Holding;
                                    Sexul: masculin

                                    295.

                                    Adel Anwar AL-OLABI
                                    (alias: Adel Anouar el-Oulabi, Adil Anwar al-Olabi)
                                    (عادل أنور العلبي)

                                    Data nașterii: 1976;
                                    Cetățenie: siriană;
                                    Funcție: vicepreședinte al Damascus Cham Holding Company (DCHC); guvernator al Damascului;
                                    Sexul: masculin

                                    Om de afaceri important care beneficiază de pe urma regimului sirian, pe care îl susține. Președinte al Damascus Cham Holding Company (DCHC), ramura de investiții a guvernoratului Damasc, însărcinată cu administrarea proprietăților guvernoratului Damasc și cu punerea în aplicare a proiectului Marota City.
                                    Adel Anwar Al-Olabi este și guvernator al Damascului, numit de președintele Bashar al-Assad în noiembrie 2018. În calitatea de guvernator al Damascului și de președinte al DCHC, este responsabil de eforturile de punere în aplicare a politicilor regimului de dezvoltare imobiliară pe terenuri expropriate în Damasc (inclusiv a Decretului nr. 66 și a Legii nr. 10), mai ales în cadrul proiectului Marota City.

                                    17.2.2020”

                        3.

                        În secțiunea B („Entități”), următoarele rubrici înlocuiesc rubricile corespunzătoare din listă:

                                    Denumire

                                    Informații de identificare

                                    Motive

                                    Data includerii pe listă

                                    „1.

                                    Bena Properties

                                    Cham Holding Building, Daraa Highway, Ashrafiyat Sahnaya Rif Dimashq – Syria, P.O. Box 9525

                                    Controlată de Rami Makhlouf. Cea mai mare societate care operează în domeniul imobiliar din Siria, componenta imobiliară și de investiții a Cham Holding; asigură finanțare regimului sirian.

                                    23.6.2011

                                    77.

                                    Al Qatarji Company
                                    (alias: Qatarji International Group; Al-Sham și Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)

                                    Tipul de entitate: societate privată;
                                    Sectorul de activitate: import/export; transport cu camionul; furnizare de petrol și mărfuri;
                                    Numele directorului/conducerii: Hussam al-Qatirji, director general (desemnat de Consiliu);

                                    Societate importantă care își desfășoară activitatea în mai multe sectoare ale economiei siriene. Prin facilitarea comerțului cu combustibil, arme și muniții între regim și diferiți actori, printre care și ISIL (Da'esh), sub pretextul importului și exportului de alimente, prin sprijinirea milițiilor care luptă de partea regimului, precum și prin faptul că profită de legăturile sale cu regimul pentru a-și extinde activitatea comercială, Al Qatarji Company – al cărei consiliu de administrație este condus de o persoană desemnată, Hussam al-Qatirji, membru al Adunării Poporului Sirian – sprijină regimul sirian și beneficiază de pe urma acestuia.

                                    17.2.2020

                                    Beneficiar efectiv final: Hussam al-Qatirji (desemnat de Consiliu);
                                    Adresa sediului social: Mazzah, Damascus, Syria;
                                    Rude/asociați/entități sau parteneri de afaceri/legături: Arvada/Arfada Petroleum Company JSC

                                    78.

                                    Damascus Cham Holding Company
                                    (alias Damascus Cham Private Joint Stock Company)
                                    (القابضة الشام دمشق)

                                    Tipul de entitate: întreprindere publică de drept privat;
                                    Sectorul de activitate: dezvoltare imobiliară;
                                    Numele directorului/conducerii: Adel Anwar al-Olabi, președinte al consiliului de administrație și guvernator al Damascului (desemnat de Consiliu);
                                    Beneficiar efectiv final: guvernoratul Damasc;

                                    Damascus Cham Holding Company a fost înființată de regim pentru a funcționa ca ramură de investiții a guvernoratului Damasc, fiind însărcinată cu administrarea proprietăților guvernoratului Damasc și cu punerea în aplicare a proiectului Marota City, un proiect imobiliar de lux, amplasat pe terenuri expropriate în special în temeiul Decretului nr. 66 și al Legii nr. 10.
                                    Prin gestionarea punerii în aplicare a proiectului Marota City, Damascus Cham Holding (al cărei președinte este guvernatorul Damascului) sprijină regimul sirian, beneficiază de pe urma acestuia și oferă beneficii oamenilor de afaceri care întrețin legături strânse cu regimul și care au încheiat acorduri lucrative cu această entitate prin intermediul unor parteneriate public-private.

                                    17.2.2020”.

                                    Rude/asociați/entități sau parteneri de afaceri/legături: Rami Makhlouf (desemnat de Consiliu); Samer Foz (desemnat de Consiliu); Mazen Tarazi (desemnat de Consiliu); Talas Group, care aparține omului de afaceri Anas Talas (desemnat de Consiliu); Khaled al-Zubaidi (desemnat de Consiliu); Nader Qalei (desemnat de Consiliu)


title: Decizia (UE) 2021/857 a Comisiei din 27 mai 2021 de modificare a Deciziei (UE, Euratom) 2021/625 în ceea ce privește includerea anumitor firme de investiții în criteriile de eligibilitate pentru dobândirea calității de membru al rețelei de dealeri primari a Uniunii

text:
                  28.5.2021

                  RO

                  Jurnalul Oficial al Uniunii Europene

                  L 188/103

         DECIZIA (UE) 2021/857 A COMISIEI
         din 27 mai 2021
         de modificare a Deciziei (UE, Euratom) 2021/625 în ceea ce privește includerea anumitor firme de investiții în criteriile de eligibilitate pentru dobândirea calității de membru al rețelei de dealeri primari a Uniunii
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii (1),
         întrucât:

                     (1)

                     Dobândirea calității de membru al rețelelor europene suverane și supranaționale de dealeri primari este, de regulă, deschisă instituțiilor de credit autorizate în temeiul Directivei 2013/36/UE a Parlamentului European și a Consiliului (2) și firmelor de investiții autorizate în temeiul Directivei 2014/65/UE a Parlamentului European și a Consiliului (3).

                     (2)

                     Articolul 4 litera (c) din Decizia (UE, Euratom) 2021/625 a Comisiei (4) prevede printre criteriile de eligibilitate pentru dobândirea calității de membru al rețelei de dealeri primari a Uniunii ca instituțiile de credit să fie membre ale unei rețele europene suverane sau supranaționale de dealeri primari. Având în vedere experiența obținută datorită calității de membru al unei rețelele europene suverane sau supranaționale de dealeri primari, firmele de investiții autorizate să desfășoare activități de subscriere de instrumente financiare și/sau de plasare de instrumente financiare cu angajament ferm în temeiul Directivei 2014/65/UE ar trebui să fie eligibile pentru a deveni membre ale rețelei de dealeri primari a Uniunii. Aceste activități sunt relevante pentru sarcinile membrilor rețelei de dealeri primari a Uniunii, care pot participa la licitații pe baza unui angajament ferm și pot acționa în calitate de aranjori principali pentru tranzacțiile sindicalizate, angajându-se să subscrie titluri de creanță.

                     (3)

                     În plus, în conformitate cu noul cadru de reglementare aplicabil firmelor de investiții, în special cu Regulamentul (UE) 2019/2033 al Parlamentului European și al Consiliului (5), anumite firme de investiții care desfășoară activități de subscriere de instrumente financiare și/sau de plasare de instrumente financiare cu angajament ferm în temeiul Directivei 2014/65/UE ar trebui să se califice drept instituții de credit de la 26 iunie 2021. Cu toate acestea, până la data respectivă și atât timp cât se acordă autorizarea ca instituție de credit în temeiul noului cadru de reglementare, entitățile respective s-ar califica în continuare în mod provizoriu ca firme de investiții.

                     (4)

                     Prin urmare, Decizia (UE, Euratom) 2021/625 ar trebui modificată în consecință.

                     (5)

                     Având în vedere necesitatea de a institui prima listă a rețelei de dealeri primari a Uniunii, pentru care a fost deja lansată o cerere de candidaturi, iar selecția este în curs de desfășurare, precum și perioada de tranziție în temeiul noului cadru de reglementare și în interesul securității juridice a solicitanților interesați de dobândirea calității de membru al rețelei de dealeri primari a Uniunii, prezenta decizie ar trebui să intre în vigoare de urgență și ar trebui să se aplice retroactiv de la data intrării în vigoare a Deciziei (UE, Euratom) 2021/625,

               ADOPTĂ PREZENTA DECIZIE:

            Articolul 1
            Decizia (UE, Euratom) 2021/625 se modifică după cum urmează:

                        1.

                        Articolul 2 se modifică după cum urmează:

                                    (a)

                                    se introduce următorul punct 3a:
                                    „«firmă de investiții» înseamnă o firmă de investiții astfel cum este definită la articolul 4 alineatul (1) punctul 1 din Directiva 2014/65/UE a Parlamentului European și a Consiliului (*1);

                                       (*1)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).”;"

                                    (b)

                                    punctul 5 se înlocuiește cu următorul text:
                                    „«membru al rețelei de dealeri primari» înseamnă orice instituție de credit sau firmă de investiții care îndeplinește criteriile de eligibilitate prevăzute la articolul 4 și este inclusă în lista menționată la articolul 11;”.

                        2.

                        La articolul 3, partea introductivă se înlocuiește cu următorul text:
                        „Rețeaua de dealeri primari a Uniunii (denumită în continuare «rețeaua de dealeri primari») este un grup de instituții de credit și firme de investiții menționate la articolul 4 litera (b) punctul (ii), eligibile să participe la următoarele activități de împrumut și de administrare a datoriei ale Comisiei:”.

                        3.

                        Articolul 4 se modifică după cum urmează:

                                    (a)

                                    partea introductivă se înlocuiește cu următorul text:
                                    „Instituțiile de credit și firmele de investiții care îndeplinesc următoarele criterii sunt eligibile pentru a deveni membre ale rețelei de dealeri primari:”;

                                    (b)

                                    litera (b) se înlocuiește cu următorul text:

                                                „(b)

                                                să fie supravegheate de o autoritate competentă din Uniune și să fie autorizate să desfășoare una dintre activitățile de:

                                                            (i)

                                                            instituție de credit în conformitate cu Directiva 2013/36/UE a Parlamentului European și a Consiliului (*2); sau

                                                            (ii)

                                                            firmă de investiții autorizată să desfășoare activitatea de subscriere de instrumente financiare și/sau de plasare de instrumente financiare pe baza unui angajament ferm în conformitate cu Directiva 2014/65/UE; precum și

                                       (*2)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).”"

                        4.

                        La articolul 5, litera (e) punctul (iii) se înlocuiește cu următorul text:

                                    „(iii)

                                    Dealerii primari trebuie să informeze imediat Comisia cu privire la orice procedură inițiată împotriva lor de către o autoritate competentă a unui stat membru cu privire la activitatea pe care au desfășurat-o în calitate de instituție de credit sau de firmă de investiții menționată la articolul 4 litera (b) punctul (ii). Dealerii primari trebuie să informeze Comisia cu privire la orice măsură sau decizie luată ca urmare a acestei proceduri.”

                        5.

                        La articolul 12, alineatul (1) se înlocuiește cu următorul text:

                           „(1)   Instituțiile de credit și firmele de investiții menționate la articolul 4 litera (b) punctul (ii) interesate transmit Comisiei o cerere de aderare la rețeaua de dealeri primari prin completarea și transmiterea formularului de candidatură și a listei de verificare anexate ținând cont de criteriile de admitere disponibile pe site-ul internet al Comisiei.”

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 17 aprilie 2021.

            Adoptată la Bruxelles, 27 mai 2021.

                  Pentru Comisie

                  Președintele

               Ursula VON DER LEYEN

            (1)  JO L 193, 30.7.2018, p. 1.

            (2)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

            (3)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).

            (4)  Decizia (UE, Euratom) 2021/625 a Comisiei din 14 aprilie 2021 privind instituirea rețelei de dealeri primari și definirea criteriilor de eligibilitate pentru îndeplinirea mandatului de aranjor principal și coaranjor pentru tranzacțiile sindicalizate în scopul activităților de împrumut desfășurate de Comisie în numele Uniunii și al Comunității Europene a Energiei Atomice (JO L 131, 16.4.2021, p. 170).

            (5)  Regulamentul (UE) 2019/2033 al Parlamentului European și al Consiliului din 27 noiembrie 2019 privind cerințele prudențiale ale firmelor de investiții și de modificare a Regulamentelor (UE) nr. 1093/2010, (UE) nr. 575/2013, (UE) nr. 600/2014 și (UE) nr. 806/2014 (JO L 314, 5.12.2019, p. 1).